เลขาฯวุฒินัด กก.สรรหาตุลาการศาลรัฐธรรมนูญ ขณะที่ 5 ตลก.ม.44 คุ้มครอง อยู่ยาว 11 ปี
เลขาฯวุฒิ เดินหน้านัดคณะกรรมการสรรหา ตุลาการศาลรัฐธรรมนูญ 100 วัน ย้อนดู 5 ตุลาการ ได้รับ ม.44 คุ้มครอง อยู่ยาว 11 ปี8 มิ.ย.2562 สื่อหลายสำนักรายงานตรงกันว่านัท ผาสุข เลขาธิการวุฒิสภา กล่าวถึงกระบวนการสรรหาตุลาการศาลรัฐธรรมนูญตามบทเฉพาะกาลของพ.ร.ป.ว่าด้วยวิธีพิจารณาของศาลรัฐธรรมนูญ พ.ศ. 2561 ว่า กำลังดำเนินการตามขั้นตอนทางธุรการเพื่อประสานคณะกรรมการสรรหาตามที่กฎหมายกำหนด โดยล่าสุดได้ทำการติดต่อไปยัง ชีพ จุลมนต์ ประธานศาลฎีกา ในฐานะประธานกรรมการสรรหาแล้ว โดยรอการกำหนดนัดหมายจากประธานฯ เพื่อเรียกประชุมคณะกรรมการสรรหาต่อไปรายงานข่าวยังระบุด้วยว่า กระบวนการสรรหาตุลาการศาลรัฐธรรมนูญ ตามบทเฉพาะกาลของพ.ร.ป.ว่าด้วยวิธีพิจารณาของศาลรัฐธรรมนูญ พ.ศ. 2561 กำหนดให้ กระบวนการสรรหาตุลาการศาลรัฐธรรมนูญ ที่มีเหตุต้องพ้นจากตำแหน่ง เริ่มต้นขึ้นเมื่อมีการประชุมรัฐสภาครั้งแรก โดยกรรมการองค์กรอิสระจะต้องส่งรายชื่อเพื่อเป็นคณะกรรมการสรรหา ให้สำนักงานเลขาธิการวุฒิสภาภายใน 20 วัน นับจากประชุมรัฐสภาครั้งแรกจากนั้น คณะกรรมการสรรหาจะต้องเป็นผู้วินิจฉัยว่า ตุลาการศาลรัฐธรรมนูญ จะต้องได้รับการสรรหาหรือคัดเลือกในประเภทใด ตามมาตรา 8 (1) (2) และ (5) ภายใน 20 วัน จากนั้นจึงสรรหาตุลาการศาลรัฐธรรมนูญชุดใหม่ให้แล้วเสร็จภายใน 60 วัน รวมใช้เวลา 100 วัน จึงจะได้ศาลรัฐธรรมนูญชุดใหม่ คาดว่าภายในเดือนต.ค.นี้ตามกฎหมายใหม่มีการปรับเปลี่ยนโครงสร้างและที่มาของตุลาการ 9 คน ปรับให้มีวาระการดำรงตำแหน่งเหลือ 7 ปี จาก 9 ปี มีที่มาจาก 5 ประเภท คือ1. ที่ประชุมใหญ่ศาลฎีกา 3 คน ซึ่งดำรงตำแหน่ง ไม่ต่ำกว่า ผู้พิพากษาหัวหน้าคณะในศาลฎีกาไม่น้อยกว่าสามปี2. ที่ประชุมตุลาการศาลปกครองสูงสุด 2 คน ซึ่งดํารงตําแหน่งไม่ต่ำกว่าตุลาการศาลปกครองสูงสุดมาแล้ว ไม่น้อยกว่าห้าปี3. ผู้ทรงคุณวุฒิสาขานิติศาสตร์ 1 คน ซึ่งได้รับการสรรหาจากผู้ดํารงตําแหน่งหรือเคยดํารงตําแหน่งศาสตราจารย์ไม่น้อยกว่าห้าปี4. ผู้ทรงคุณวุฒิสาขารัฐศาสตร์ 1 คน ซึ่งได้รับการสรรหาจากผู้ดํารงตําแหน่งหรือเคยดํารงตําแหน่งศาสตราจารย์ไม่น้อยกว่าห้าปี5. ผู้ทรงคุณวุฒิจากส่วนราชการ 2 คน ซึ่งได้รับการสรรหาจากผู้รับหรือเคยรับราชการในตําแหน่งไม่ต่ำกว่าอธิบดี หรือเทียบเท่า หรือไม่ต่ำกว่ารองอัยการสูงสุดมาแล้วไม่น้อยกว่าห้าปีสำหรับตุลาการศาลรัฐธรรมนูญชุดปัจจุบัน 9 คน ยังมีข้อถกเถียงถึงคุณสมบัติตามกฎหมายฉบับใหม่ บางราย และมีบางรายได้รับการต่ออายุตามคำสั่งคสช.ที่ 24/2560 โดยตุลาการศาลรัฐธรรมนูญทั้ง 9 คน มีดังนี้1. นุรักษ์ มาประณีต ประธานศาลรัฐธรรมนูญ จากที่ประชุมใหญ่ศาลฎีกา ดำรงตำแหน่งเมื่อวันที่ 28 พ.ค. 2551 รวม 11 ปี2. ชัช ชลวร ตุลาการศาลรัฐธรรมนูญจากที่ประชุมใหญ่ศาลฎีกา ดำรงตำแหน่งเมื่อวันที่ 28 พ.ค. 2551 รวม 11 ปี3. บุญส่ง กุลบุปผา ตุลาการศาลรัฐธรรมนูญจากที่ประชุมใหญ่ศาลฎีกา ดำรงตำแหน่งเมื่อวันที่ 28 พ.ค. 2551 รวม 11 ปี4. อุดมศักดิ์ นิติมนตรี ตุลาการศาลรัฐธรรมนูญจากที่ประชุมตุลาการศาลปกครอง ดำรงตำแหน่งเมื่อวันที่ 28 พ.ค. 2551 รวม 11 ปี5. วรวิทย์ กังศศิเทียม ตุลาการศาลรัฐธรรมนูญจากที่ประชุมตุลาการศาลปกครอง ดำรงตำแหน่งเมื่อวันที่ 9 ก.ย. 2557 รวม 5 ปี6. จรัญ ภักดีธนากุล ตุลาการศาลรัฐธรรมนูญจากผู้ทรงคุณวุฒิสาขานิติศาสตร์ ดำรงตำแหน่งเมื่อวันที่ 28 พ.ค. 2551 รวม 11 ปี7. ทวีเกียรติ มีนะกนิษฐ ตุลาการศาลรัฐธรรมนูญจากผู้ทรงคุณวุฒิสาขานิติศาสตร์ ดำรงตำแหน่งเมื่อวันที่ 21 ต.ค. 2556 รวม 6 ปี8. นครินทร์ เมฆไตรรัตน์ ตุลาการศาลรัฐธรรมนูญผู้ทรงคุณวุฒิสาขารัฐศาสตร์ ดำรงตำแหน่งเมื่อวันที่ 16 พ.ย. 2558 รวม 4 ปี9. ปัญญา อุดชาชน ตุลาการศาลรัฐธรรมนูญจากผู้ทรงคุณวุฒิสาขานิติศาสตร์ ดำรงตำแหน่งเมื่อวันที่ 26 พ.ย. 2558 รวม 4 ปี(ที่มา : และ)
เลขาฯวุฒิ เดินหน้านัดคณะกรรมการสรรหา ตุลาการศาลรัฐธรรมนูญ 100 วัน ย้อนดู 5 ตุลาการ ได้รับ ม.44 คุ้มครอง อยู่ยาว 11 ปี8 มิ.ย.2562 สื่อหลายสำนักรายงานตรงกันว่า นัท ผาสุข เลขาธิการวุฒิสภา
ตุลาการศาลรัฐธรรมนูญ,ศาลรัฐธรรมนูญ,ม.44